LIČKO-SENJSKA ŽUPANIJA

Dr. Franje Tuđmana 4

53 000 GOSPIĆ

***Obavijest o pokretanju javne rasprave (javnog savjetovanja) -
Projekt razvoja širokopojasnog pristupa na području Grada Senja te Općina Brinje, Donji Lapac, Karlobag, Lovinac, Perušić, Udbina i Vrhovine***

Ličko-senjska županija, kao nositelj projekta (NP), provodi *Projekt razvoja širokopojasnog pristupa na području Grada Senja te Općina Brinje, Donji Lapac, Karlobag, Lovinac, Perušić, Udbina i Vrhovine*. Projektom se planira implementacija suvremene nepokretne pristupne elektroničke komunikacijske mreže koja će osigurati infrastrukturne preduvjete za održivi dugoročni društveni i gospodarski razvitak navedenih općina. Planirano je da se projekt sufinancira bespovratnim sredstvima iz Nacionalnog plana oporavka i otpornosti (NPOO). Projekt se provodi unutar *Okvirnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja* (ONP, NN 68/2016).

Ličko-senjska županija, kao nositelj projekta, sukladno strukturnim pravilima ONP-a (poglavlje 2.5), pokreće javnu raspravu Projekta razvoja širokopojasnog pristupa na području Grada Senja te Općina Brinje, Donji Lapac, Karlobag, Lovinac, Perušić, Udbina i Vrhovine. Javna rasprava traje od 21. travnja 2022. do 23. svibnja 2022. Projektni dokumenti za javnu raspravu dostupni su na mrežnim stranicama Ličko-senjske županije (<https://licko-senjska.hr/>), te uključuju:

* *Studiju izvodljivosti projekta* i nacrt *Plana razvoja širokopojasne infrastrukture* (PRŠI), kao osnovni projektni dokument u inačici 4.0;
* Prilog A *Plana razvoja širokopojasne infrastrukture* (PRŠI-ja) u inačici 5.0, kao tablični obrazac za dostavu podataka od strane operatora elektroničke komunikacijske mreže o stanju njihove postojeće NGA širokopojasne infrastrukture i/ili njihovim planovima za ulaganja u NGA širokopojasnu infrastrukturu na području obuhvata ovog projekta do 31.08.2026., te kao podloga za precizno određivanje NGA boja (mapiranje) na području obuhvata projekta.

Radi postizanja potpune transparentnosti i uključenja svih relevantnih dionika u pripremu projekta, pozivamo sve relevantne dionike i druge zainteresirane strane da dostave svoje komentare na projekt, kao i tražene podatke/očitovanja sukladno Prilogu A i navedenom u nastavku.

Posebno, sukladno strukturnim pravilima ONP-a, pozivamo sve operatore na tržištu elektroničkih komunikacija da se očituju o sljedećim okolnostima bitnim za preciznu specifikaciju projekta:

1. Sukladno poglavlju 2.5.1. ONP-a (*Verifikacija boja područja i ciljani obuhvat provedbe projekta*), pozivamo operatore da, neovisno o postojećim podacima koji su objavljeni u *Prikazu područja dostupnosti širokopojasnog pristupa (PPDŠP -* [*http://bbzone.hakom.hr/*](http://bbzone.hakom.hr/)*)*, dostave detaljne podatke o područjima Grada Senja te Općina Brinje, Donji Lapac, Karlobag, Lovinac, Perušić, Udbina i Vrhovine na kojima su trenutno u mogućnosti pružati širokopojasni pristup s brzinama od najmanje 30 Mbit/s (podaci se dostavljaju unutar odgovarajućih rubrika Priloga A, prema opisu unutar Priloga A).
2. Sukladno poglavlju 2.5.1. ONP-a (*Verifikacija boja područja i ciljani obuhvat provedbe projekta*), pozivamo operatore da, ako u razdoblju do 31.08.2026. planiraju na području Grada Senja te Općina Brinje, Donji Lapac, Karlobag, Lovinac, Perušić, Udbina i Vrhovine poduzeti komercijalna ulaganja (bez državnih potpora) u pristupne mreže sljedeće generacije (NGA mreže), dostave detaljne podatke o područjima navedenih općina na kojima će moći pružati širokopojasni pristup s brzinama od najmanje 30 Mbit/s (podaci se dostavljaju unutar odgovarajućih rubrika Priloga A, prema opisu unutar Priloga A). Osim podataka u Prilogu A, sukladno strukturnim pravilima ONP-a, operatori za planirana ulaganja u NGA mreže u području obuhvata projekta trebaju dostaviti i sljedeće podatke:
3. planirani zemljopisni obuhvat predmetnih NGA mreža;
4. planirano infrastrukturno i tehnološko rješenje predmetnih NGA mreža;
5. planirane iznose njihovih komercijalnih ulaganja u predmetne NGA mreže, uključivo i izvore financiranja;
6. planiranu dinamiku izgradnje predmetnih NGA mreža na razini svih faza predmetnog ulaganja;
7. e planiranu strukturu i cijene planiranih maloprodajnih (paketa) usluga koje će nuditi krajnjim korisnicima usluga posredstvom predmetnih NGA mreža;
8. f planirane veleprodajne usluge i pripadajuće uvjete pristupa predmetnim NGA mrežama za ostale operatore (operatore korisnike).

Prijavu planiranih ulaganja u NGA mreže na području obuhvata projekta operatori trebaju dostaviti Ličko-senjskoj županiji potpisanu od osobe ovlaštene za zastupanje operatora. Prijava treba sadržavati sve prethodno navedene tražene podatke pod točkama a.-f., zajedno s podacima o adresama na kojima je planirano ulaganje u NGA mreže i pratećim podacima za te adrese, prema sadržaju i formatu Priloga A.

Sukladno čl. 25.a Zakona o elektroničkim komunikacijama (NN 73/08, 90/11, 133/12, 80/13, 71/14 i 72/17), osim Ličko-senjskoj županiji, prijavu o planiranim komercijalnim ulaganjima operatori su tijekom javne rasprave dužni dostaviti i Ministarstvu mora, prometa i infrastrukture te Hrvatskoj regulatornoj agenciji za mrežne djelatnosti.

1. Sukladno poglavlju 2.5.1 ONP-a (*Verifikacija boja područja i ciljani obuhvat provedbe projekta*), pozivamo operatore da daju svoje mišljenje na predložene lokacije demarkacijskih točaka širokopojasne mreže koju se planira implementirati ovim projektom prema agregacijskoj mreži (prema opisu u poglavlju 2.6 nacrta PRŠI-ja).

Također, u skladu s uputama NOP-a, pozivamo operatore da temeljem vlastitih projekcija predlože kako će se promet iz izgrađene pristupne mreže agregirati prema višim slojevima mreže.

1. Sukladno poglavlju 2.5.2 ONP-a (*Struktura i razina maloprodajnih paketa),* pozivamo operatore da daju svoje mišljenje na zahtijevanu minimalnu razinu pružanih maloprodajnih usluga na NGA širokopojasnoj mreži koju se planira implementirati ovim projektom (prema opisu u poglavlju 2.10 nacrta PRŠI-ja).
2. Sukladno poglavlju 2.5.3 ONP-a (*Veleprodajni uvjeti pristupa*), pozivamo operatore da daju svoje mišljenje na veleprodajne usluge koje će se podržavati na NGA širokopojasnoj mreži koju se planira implementirati ovim projektom i pripadna načela određivanja veleprodajnih naknada (prema opisu u poglavlju 2.11 nacrta PRŠI-ja).
3. Sukladno poglavlju 2.5.5. Okvirnog programa (*Korištenje postojeće infrastrukture*) pozivamo operatore da dostave podatke o svojoj postojećoj elektroničkoj komunikacijskoj infrastrukturi na području obuhvata ovog projekta, što se posebno odnosi na podatke o:
4. trasama i slobodnim kapacitetima kabelske kanalizacije, zajedno s uvjetima i iznosima naknada za pristup slobodnim kapacitetima predmetne kabelske kanalizacije;
5. trasama, odnosno položajima stupova nadzemnih elektroničkih komunikacijskih vodova, zajedno s uvjetima i iznosima naknada za pristup slobodnim kapacitetima predmetnih stupova;
6. položajima antenskih stupova bežičnih mreža, zajedno s uvjetima i iznosima naknada za pristup slobodnom prostoru na predmetnim stupovima;
7. postojećim mrežnim čvorovima i pripadnom slobodnom prostoru za smještaj (kolokaciju) opreme, zajedno s uvjetima i iznosima naknada za pristup slobodnom prostoru u predmetnim čvorovima;
8. postojećim trasama svjetlovodnih kabela i pripadnim slobodnim kapacitetima (broj neosvijetljenih niti), zajedno s uvjetima i iznosima naknada za pristup slobodnim kapacitetima (neosvijetljenim nitima) predmetnih svjetlovodnih kabela;
9. postojećim trasama mreže bakrenih parica, zajedno s uvjetima i iznosima naknada za pristup mreži bakrenih parica.

Također pozivamo i sve druge mrežne operatore prema definiciji *Zakona o mjerama za smanjenje troškova postavljanja elektroničkih komunikacijskih mreža velikih brzina* (NN 121/2016), tj. druge pravne osobe koje daju na korištenje fizičku infrastrukturu koja je namijenjena pružanju usluga proizvodnje, prijenosa ili distribucije plina, električne energije, uključujući javnu rasvjetu, i toplinske energije, te usluga proizvodnje, prijenosa ili distribucije vode, uključujući ispuštanje ili pročišćavanje otpadnih voda i kanalizacije i sustave odvodnje, kao i upravitelje fizičke infrastrukture koja je namijenjena odvijanju željezničkog, cestovnog, riječnog, pomorskog i zračnog prometa, a s ciljem zajedničkog odnosno učinkovitijeg korištenja postojeće fizičke infrastrukture mrežnih operatora, smanjenja nepotrebnog umnažanja građevinskih radova, povezanih troškova i utjecaja na okoliš pri izgradnji NGA mreže sukladno ovom projektu, da dostave podatke o njihovoj postojećoj i planiranoj fizičkoj infrastrukturi na području obuhvata ovog projekta, što se posebice odnosi na podatke o:

1. trasama i slobodnim kapacitetima njihove postojeće fizičke infrastrukture u koju bi se mogli položiti elektronički komunikacijski vodovi, zajedno s uvjetima i iznosima naknada za korištenje predmetnog prostora;
2. slobodnom prostoru u postojećim infrastrukturnim objektima pogodnim za eventualni smještaj (kolokaciju) elektroničke komunikacijske opreme, zajedno s uvjetima i iznosima naknada za korištenje predmetnog prostora;
3. njihovim planiranim projektima izgradnje fizičke infrastrukture do 31.08.2026., a koji posebice obuhvaćaju građevinske radove (iskope za postavljanje fizičke infrastrukture i sl.), uz dostavu sljedećih podataka:
* okvirnih vremenskih planova izgradnje, posebice iz aspekta razdoblja projektiranja i građevinskih radova na iskopima trasa za postavljanje pripadne fizičke infrastrukture;
* prikaza trasa planirane nove fizičke infrastrukture i njenih kapaciteta, posebice iz aspekta raspoloživog slobodnog prostora u koji bi se mogli položiti elektronički komunikacijski vodovi, zajedno s uvjetima i iznosima naknada za korištenje predmetnog prostora;
* novim infrastrukturnim objektima pogodnim za eventualni smještaj (kolokaciju) elektroničke komunikacijske opreme, zajedno s uvjetima i iznosima naknada za korištenje predmetnog prostora.

Sve podatke koje operatori sudionici javne rasprave dostave tijekom javne rasprave projekta, uključujući i podatke koje operatori označe povjerljivima, Ličko-senjska županija će koristiti isključivo za potrebe izrade konačne inačice PRŠI-ja, a sukladno strukturnim pravilima ONP-a. Pritom će se korišteni podaci koje su operatori označili povjerljivima, ukloniti iz konačne inačice PRŠI-ja namijenjene javnoj objavi (uključujući i Prilog A).

Molimo operatore i druge zainteresirane strane da sve tražene informacije, očitovanja i podatke dostave najkasnije do 23. svibnja 2022. u 15:00 sati na adresu elektroničke pošte Ličko-senjske županije zrinka.mraovic@licko-senjska.hr .